Որոշակի կարգով սահմանված մշակաբույսերի և ցելերի հաջորդափոխության թվարկումը կոչվում է ցանքաշրջանառության սխեմա: Բույսերի հաջորդականությունը սահմանելիս հաճախ նշում են այն խմբի անունը, որին պատկանում են բույսերը` շարահերկներ (եգիպտացորեն, ծխախոտ, կարտոֆիլ, ճակնդեղ), հատիկավոր (ցորեն, գարի, աշորա և այլն), խոտաբուսային (առվույտ, կորնգան, երեքնուկ, վարսակ), բանջարաբոստանային (վարունգ, լոլիկ, տաքդեղ, սմբուկ, կաղամբ, սոխ, ձմերուկ, սեխ) և այլն: